Document ID: /roh_data/filtered/fineweb-2-filterrobots_roh.jsonl.gz/30614

La nova tur duess scriver vinavant l’istorgia da Mulegns ed interpretar da nov quella. Previs èsi che installaziuns d’art, turas auditivas e preschentaziuns da teater vegnan realisadas en quella tur.
En la sala cun ina cupla duess pender ina tribuna che porscha ina vista sin il vitg e tschiffa la saira ils davos radis dal sulegl, scriva Origen en ina communicaziun. Il project vegn fatg en stretga collavuraziun cun la Scola politecnica federala da Turitg.
A la preschentaziun dal mardi èn stads tranter auter il president da la Confederaziun Guy Parmelin, il president da la regenza grischuna, Mario Cavigelli, l’architect e professur da la scola politecnica federala, Benjamin Dillenburger, e divers presidents communals dal Grischun.